PAGE  
NYILVÁNOS


	Sülysáp Város Önkormányzata 

	POLGÁRMESTERÉTŐL 

	

	

	

	E L Ő T E R J E S Z T É S

	Sülysáp Város Önkormányzata Képviselő-testületének

	2024. augusztus 29-én tartandó munkaterv szerinti ülésére

	1. napirendi ponthoz

	

	

	Tárgy:
	Tájékoztató a lejárt határidejű határozatokról és az előző ülés óta történt fontosabb eseményekről, intézkedésekről

	Készítette:
	Horinka László polgármester / Lukácsné Kis Anett testületi ügyintéző

	Jóváhagyta:
	dr. Tóth Krisztina jegyző 

	Véleményezi:
	-

	Döntés módja:
	nyílt szavazás, egyszerű szótöbbség

	Mellékletek:
	Tájékoztató (előterjesztéshez csatolva)


Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2024. (VIII. 29.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2024. augusztus 23.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta nem járt le egyetlen határozat végrehajtási határideje sem.
II. Tájékoztató az előző ülés óta történt fontosabb eseményekről
A június 9-én lezajlott választást követően a Helyi Választási Bizottság elnöke a városháza dísztermében átadta a megbízóleveleket a települési és a roma nemzetiségi önkormányzati  képviselő-testület újonnan megválasztott tagjainak. Az alakuló ülésekre októberben kerül majd sor.

A lezárult közbeszerzési eljárás eredményeképpen a FŐMTERV készítheti a 31-es elkerülő út kiviteli terveit. Az új útvonal – mely térségünkben várhatóan kétszer egy sávos lesz – Sülysápot északi irányból kerüli ki.

Július 4-én megkezdődött a Kiskókai utca vízvezetékcserével egybekötött felújítása. A munka nagy része már elkészült, a műszaki átadás-átvétel szeptember közepén várható.

Az elmúlt öt évben közel 10 km járdát építettünk a város több utcájában; legutóbb a Magdolna utcában készült el a még hiányzó szakasz. Ezzel sikerült elérnünk, hogy a település belterülete szinte teljes hosszában – a tápiószecsői településhatártól egészen a sápi Gáspár közig, mintegy 5,5 km hosszon – megfelelő minőségű, egybefüggő gyalogos útvonalon végigjárható.

Július 9-én Sülysáp észak-nyugati végében, a Mende felőli oldalon mintegy 100 hektáron, azaz húsz focipályányi területen tűz pusztított. A tűzoltók – közte ez ÖTE – hősies helytállásának köszönhetően a lángokat sikerült megfékezni, személyi sérülés nem történt.

Július 26-án a szépkorú Bognár Mária lakosunkat köszöntöttük otthonában, 90. születésnapja alkalmából.

Július 29-én újabb tűzeset történt, a sápi halastavaknál kb. 4-5 hektáron akácerdő, bozótos és aljnövényzet égett. Ezt is sikerült eloltani, személyi sérülés itt sem történt.

Az idén helyi elismerésben részesítetteket értesítettük a Képviselő-testület döntéséről. Mint emlékezetes díszpolgári címet kapott Farkas István Sch.P., Sülysápért Emlékérem elismerésben részesült a Városért Asszonykör és Dr. Terék József, Sülysápért Díszoklevelet kap Csesznyik Teréz, Dósa Kincső és Lénárt János. Az elismerések ünnepélyes átadására az október 23-ai városi megemlékezés alkalmával kerül majd sor. Innen is gratulálunk az idei kitüntetetteknek!

Nyáron sem állt meg a munka az intézményekben: a központi óvoda udvarán például új ütéscsillapító felületeket alakítottunk ki, illetve a városüzemeltetés – nyári diákmunkásokkal kiegészülve – karbantartást végzett az udvari játékokon, valamint új eszközöket is telepítettünk.
A szeptember 1-jével ügyvezetőként hivatalba lépő Acsai Zoltán július 15-én munkába állt a TÁVÜSZ Kft.-nél, és Balogh Levente szabadságára tekintettel augusztus 5-étől már effektíve is ő irányítja a munkát a cégnél.
Augusztus 16-án megjelent a sülysápi esővízgyűjtő program pályázati felhívása, melyre néhány nap alatt az előzetesen meghatározott keret duplájának megfelelő mennyiségű igénylés érkezett be, ezért augusztus 21-én 16:00-kor felfüggesztettük az igénylések beadását. A beérkezett igénylések feldolgozása zajlik, a Képviselő-testület fog dönteni a program esetleges további folytatásáról.

Sülysáp, 2024. augusztus 23.

Horinka László

polgármester

